वह इस सवाल को टाल गईं कि क्या चीन भूटान के साथ विचार-विमर्श कर रहा है? गौरतलब है कि डोकलाम इलाके में चीनी सैनिकों द्वारा सड़क निर्माण का भूटान ने विरोध किया था। हुआ ने कहा, 'फिलहाल हमने भारतीय सैनिकों के प्रवेश के मुद्दे को हल कर लिया गया है।' जब यह पूछा गया कि क्या चीन ने ब्रिक्स शिखर बैठक को ध्यान में रखते हुए डोकलाम में सड़क निर्माण रोक दिया है, तो प्रवक्ता ने कहा, 'राजनयिक माध्यमों से मुद्दे के शांतिपूर्ण समाधान से सभी संबंधित पक्षों के साझा हितों की पूर्ति होती है।' हुआ ने कहा, 'यह एक बडे़ देश के तौर पर चीन के जिम्मेदाराना रुख और गंभीरता को दिखाता है।'